b"\n_START_ARTICLE_\nMas Teulats\n_START_SECTION_\nDescripci\xc3\xb3\n_START_PARAGRAPH_\nEdifici format per diverses construccions de planta rectangular que, adaptant-se al terreny, estan edificades en nivells diferents. La complexa estructura dels edificis, cada un amb la seva pr\xc3\xb2pia teulada, est\xc3\xa0 centrada per la part m\xc3\xa9s antiga de la casa on hi ha la porta principal. Aquest cos te visible la meitat dreta de la fa\xc3\xa7ana, amb la porta i tres finestres, mentre que la meitat esquerra queda amagada per un cos de porxos allargat, que es va afegir posteriorment. A la fa\xc3\xa7ana lateral dreta de la casa s'hi han adossat altres construccions que compliquen l'estructura.\n_START_SECTION_\nHist\xc3\xb2ria\n_START_PARAGRAPH_\nEl nom de Teulats s' adiu molt a l'estructura de la casa. Tot i la complexitat de la construcci\xc3\xb3, la tipologia de l'edifici i els murs poden correspondre al segle XVIII. Recentment ha estat restaurada i ara s'utilitza com resid\xc3\xa8ncia temporal."